Dobrý deň,
ďakujem za otázku.
Príčiny nízkeho krvného tlaku môžu byť rôzne. Nízky tlak je bežný napríklad pri cukrovke, nádorových ochoreniach mozgu, či poruchách endokrinného systému. Bolo by vhodné navštíviť detského lekára, aby odborne vyšetril Vášho vvnuka.  Liečba hypotenzie je pomerne problematická,  doporučuje sa zvýšiť príjem sodíku v potravinách (viac soliť) a dodržiavať pitný režim. Dôležité je zlepšenie fyzickej kondície pravidelnou aktivitou - plávanie, rýchlejšia chôdza alebo beh,  cyklistika. Určite je potrebné kontrolovať pitný režim, či Váš vnuk dostatočne pije vodu. Môže užívať aj zelený čaj, čaj roibos. Homeopatiká, kt. odporúčame na tlak sú všetko na zníženie krvného tlaku, nie na zvýšenie krvného tlaku. Dôležité je skontrolovať aj čas strávený za počítačom a vymeniť ho za dostatok pohybu. Pri zmene pohybu - vstávanie zo stoličiek a z postele treba pomaly, opatrne, aby sa predišlo závrati.  U ľudí, kt. majú nízky tlak, je vhodné inhalovať rozmarín  ( vo forme esenciálneho oleja) , popr. aromatizovať miestnosť rozamrínovým olejom, kt. zvyšuje krvný tlak.
S pozdravom  a želaním krásneho dňa
PharmDr. Lenka Balážová
odborný zástupca BENU SK 77